HMPRO แนวโน้มกำไร Q4/61 ยังสดใสโบรกฯแนะซื้อเป้า 17 บ.อัพไซด์ 12%
HMPRO แนวโน้มกำไร Q4/61 ยังสดใสโบรกฯแนะซื้อเป้า 17 บ.อัพไซด์ 12%
8 ม.ค. 2562

บล.ฟินันเซีย ไซรัส ระบุในบทวิเคราะห์วันนี้(8ม.ค.) ว่า บริษัท โฮม โปรดักส์ เซ็นเตอร์ จำกัด (มหาชน) หรือ HMPRO แนวโน้มกำไรสุทธิไตรมาส 4/61 ยังดูสดใสคาด +26.3% Q-Q, +13% เทียบช่วงเดียวกันของปีก่อนอยู่ที่ 1,725 ลบ. แม้คาด SSSG อาจจะยังติดลบเล็กน้อย แต่เชื่อว่าอัตรากำไรขั้นต้นยังน่าประทับใจต่อเนื่อง จากการ Sourcing สินค้าที่มีประสิทธิภาพมากขึ้น ควบคู่ไปกับการเพิ่มสัดส่วนสินค้า House Brand  ช่วยหนุนการเติบโตของกำไรตลอดทั้งปี 2018
ทั้งนี้บริษัทยังมีแผนเปิดสาขาใหม่ต่อเนื่อง และคาดปีนี้จะกลับมาพิจารณาเปิดสาขาในต่างจังหวัดอีกครั้ง แม้บริษัทยังมีมุมมองระมัดระวัง แต่ด้วยปัจจัยต่างๆที่ส่งผลบวกต่อกำลังซื้อในระยะถัดไปทั้งมาตรการของภาครัฐ และความชัดเจนของการเลือกตั้ง น่าจะทำให้ผู้ประกอบการมีความเชื่อมั่นมากขึ้น
คาดกำไรสุทธิปี 2018 ที่ 5,652 ลบ. +15.7% เทียบช่วงเดียวกันของปีก่อนและปี 2019 ที่ 6,518 +15.3% เทียบช่วงเดียวกันของปีก่อนตามลำดับ และคงราคาเป้าหมายปีนี้ที่ 17 บาท ยังมี Upside 11.8% คงคำแนะนำซื้อ